open-index/open-wikipedia-markdown huggingface dataset:
მონღოლეთის კონსტიტუცია

**მონღოლეთის კონსტიტუცია** (; ითარგმნება როგორც **მონღოლეთის ფუნდამენტური კანონი**) ― მიღებულია 1992 წლის 13 იანვარს და ძალაშია იმავე წლის 12 თებერვლიდან. კონსტიტუციაში დამატებები შევიდა 1999, 2000, 2019 და 2023 წლებში. კონსტიტუცია ამყარებს წარმომადგენლობით დემოკრატიას, განამტკიცებს მთავრობის ძირითად ფუნქციებს, მათ შორის ძალაუფლების დანაწილებისა და არჩევნების ციკლურობის პრინციპებს. კონსტიტუციით გარანტირებულია ადამიანის უფლებები, მათ შორის რელიგიის თავისუფლების, გადაადგილების, გამოხატვისა და კერძო საკუთრების უფლებები. დოკუმენტი მიიღეს მონღოლეთის 1990 წლის რევოლუციის შემდეგ. 

კონსტიტუცია შედგება პრეამბულისა და ექვსი თავისგან, რომლებიც 70 მუხლს მოიცავს. მონღოლეთის კონსტიტუციაზე გავლენა იქონია დასავლურმა ლიბერალურმა დემოკრატიებმა, რაც კონსტიტუციით უმცირესობების უფლებების, გამოხატვის თავისუფლების, შეკრებისა და გაერთიანების უფლებისა და მრავალპარტიული საპარლამენტო სისტემის დაცვაში გამოიხატება.

## იხილეთ აგრეთვე
*კონსტიტუციონალიზმი
*მონღოლეთის პოლიტიკა

## დამატებითი საკითხავი
* S. Narangerel, *Legal System of Mongolia*, Interpress, 2004

## რესურსები ინტერნეტში
*Mongolia's Constitution of 1992 with Amendments through 2001 
*Text of the constitution of Mongolia in English

## სქოლიო
კატეგორია:მონღოლეთის მთავრობა
კატეგორია:კონსტიტუციები ქვეყნების მიხედვით
კატეგორია:მონღოლეთის სამართალი
ლიბანის კონსტიტუცია

**ლიბანის კონსტიტუცია** — მიიღეს 1926 წლის 23 მაისს. კონსტიტუციის პროექტი საფრანგეთის მანდატის დროს შემუშავდა, და მმართველობის მოდელი კონფესიონალიზმს დაეფუძნა, რათა ლიბანის რელიგიური თემების ინტერესები გაეთვალისწინებინათ.

დამოუკიდებლობის მოპოვების შემდეგ კონსტიტუციაში მნიშვნელოვანი ცვლილებები შევიდა, რაც გამოიხატა 1943 წლის ეროვნული პაქტითა და შემდგომ გადამუშვებული 1989 წლის ტაიფის შეთანხმებით, რომელიც ლიბანის 15 წლიანი სამოქალალაქო ომის დასრულებას ისახავდა მიზნად.

## მუხლები
ლიბანის კონსტიტუციის მე-11 მუხლის მიხედვით, ოფიციალური სახელმწიფო ენა არის არაბული ენა. კანონით გათვალისწინებულია შემთხვევები, როცა ფრანგული ენა შეიძლება იქნეს გამოყენებული.

იმისთვის, რომ ქრისტიანებსა და მუსლიმებს შორის თანასწორობა იქნეს მიღწეული, კონსტიტუციის 24-ე მუხლი თანამდებობების განაწილების საფუძვლად კონფესიონალიზმს ასახელებს.

## იხილეთ აგრეთვე
*კონსტიტუციონალიზმი
*ლიბანის ისტორია
*ლიბანის პოლიტიკა

## რესურსები ინტერნეტში
* 
* 1930 French version of the Constitution of Lebanon in: 

## სქოლიო
კატეგორია:ლიბანის მთავრობა
კატეგორია:კონსტიტუციები ქვეყნების მიხედვით
კატეგორია:ლიბანის სამართალი
კატეგორია:ლიბანის პოლიტიკა
კატეგორია:1926 წლის დოკუმენტები
მირიან მელუა (ინჟინერი)

**მირიან მელუა** (; დ. 28 აპრილი, 1942, დაბა ლევილი, საფრანგეთი — გ. აპრილი, 2021, იქვე) — ქართველი ინჟინერი, საზოგადო მოღვაწე.

## ბიოგრაფია
დაიბადა ქაქუცა ჩოლოყაშვილის „შეფიცულთა რაზმის“ წევრის მირიან მელუას ოჯახში. მამამისი სამედიცინო ფაკულტეტის სტუდენტი იყო, როცა 1924 წელს, ქაქუცა ჩოლოყაშვილის „შეფიცულთა რაზმის“ წევრობისთვის დააპატიმრეს და მეტეხის ციხეში ჩასვეს (იყო სოციალ-დემოკრატიული პარტიის წევრი). გათავისუფლების შემდეგ, მან მოახერხა საფრანგეთში ემიგრაციაში წასვლა და 1936 წელს ცოლად შეირთო ასევე პოლიტიკური ემიგრანტის შვილი მარიამ ბარნოვი (1913-1999). მირიან მელუამ (მამა) შალვა სკამკოჩაიშვილთან ერთად, 1948 წელს, პარიზში გამოსცა „ქართული ლექსიკონი“. მირიან მელუას (შვილი) კარიერა წარმატებული იყო როგორც სამეცნიერო-ტექნიკური მიმართულებით, ასევე საინფორმაციო საშუალებებში მოღვაწეობის მიმართულებით. იგი წლების განმავლობაში მუშაობდა მსხვილ კომპანიებში (IBM, Banque „Populaire“, BNP Paribas), იყო საქართველოს შესახებ საინფორმაციო პორტალის „Info brèves Géorgie“-ს დამფუძნებელი, რედაქტორი და ასევე ინტერნეტ-საინფორმაციო საძიებო გვერდის colisee.org- ის ავტორი. ნაყოფიერად თანამშრომლობდა სახელმწიფო ინსტიტუტებთან, როგორც საქართველო-საფრანგეთის ურთიერთობების ხაზით, ასევე ქართველი ემიგრანტების შესახებ კატალოგებისა და დოკუმენტური მასალების შექმნის მხრივ. 2003 წელს, თავის ძმასთან — ლუკა მელუასთან (; 1936-2010 — ინჟინერი, ჟურნალისტი) ერთად, გამოსცა წიგნი „ლევილ სურ ორჟი და საქართველო, საერთო ისტორია“; ამავე წელს ძმებმა და კლოდ პარმენტიემ საფუძველი ჩაუყარეს ტრადიციულ დღესასწაულს: „ლევილ სურ ორჟის ფრანგულ-ქართული დღეები“. მირიან მელუას დახმარებით რამდენიმე მნიშვნელოვანი დოკუმენტი დაბრუნდა საქართველოში. საქართველოს პარლამენტის თავმჯდომარეს მირიან მელუამ (დასთან ელენე მელუასთან ერთად) გადასცა კარლო ჩხეიძისა და მისი ოჯახის წევრების დიპლომატიური პასპორტები და სხვა დოკუმენტები. პუბლიცისტ მირიან მელუას შვილი, საფრანგეთში ქართული პოლიტიკური ემიგრაციის გამორჩეული წარმომადგენელი. 

მირიან მელუა გარდაიცვალა საფრანგეთში 2021 წელს. დაკრძალულია ლევილის ქართველთა სასაფლაოზე, პარიზში.

## რესურსები ინტერნეტში
კატეგორია:დაბადებული 28 აპრილი
კატეგორია:დაბადებული 1942
კატეგორია:გარდაცვლილი 2021
კატეგორია:ლევილის სასაფლაოზე დაკრძალულები
კატეგორია:ცოცხალი ადამიანები
მიხეილ გოცირიძე (ქიმიკოსი)

**მიხეილ დავითის ძე გოცირიძე** (დ. 21 თებერვალი, 1905, ხოტევი  — გ. 28 სექტემბერი, 1993, ძერჟინსკი) — ქართველი ქიმიკოსი, მანქანათმშენებელი.

## ბიოგრაფია 
მიხეილ დავითის ძე გოცირიძე დაიბადა რაჭის მაზრის სოფელ ხოტევში (ამბროლაურის მუნიციპალიტეტი) გლეხის ოჯახში. მისი ძმები იყვნენ ვიქტორ გოცირიძე — ინჟინერ-გვირაბმშენებელი, თბილისის მეტროს ერთ-ერთი დამაარსებელი და ილია (ილარიონ) გოცირიძე - ინჟინერი, რომელიც  მუშაობდა მოსკოვის მეტროს მშენებლობაზე.

მიხეილმა ხოტევში დაამთავრა ოთხწლიანი სკოლა და სწავლა განაგრძო თბილისის ქიმიურ ტექნიკუმში, რომლის დამთავრების შემდეგ, 1926 წელს, გაგზავნეს სტაჟირებაზე მოსკოვის ოლქში. სტაჟირების დასრულების შემდეგ მუშაობა დაიწყო ცვლის ტექნიკოსად. 1928 წელს სწავლა განაგრძო მოსკოვის მენდელეევის სახელობის ქიმიურ ინსტიტუტში. პარალელურად მუშაობდა ვოიკოვის სახელობის ქიმიური ქარხნის ლაბორატორიაში.

1930 წელს გადავიდა ნიჟნი-ნოვგოროდის მხარეში, ქალაქ ძერჟინსკში და დასაქმდა  N 80 ქარხნის მე-7 საამქროში. მუშაობა დაიწყო როგორც ცვლის ინჟინერმა და შემდგომ გადაიყვანეს საამქროს უფროსის მოადგილის თანამდებობაზე.

1939 წელს დაინიშნა N 3 საამქროს უფროსად, სადაც 1944 წლამდე იმუშავა. მეორე მსოფლიო ომის დროს ქარხანა ასრულებდა თავდაცვის სახელმწიფო კომიტეტის საპასუხისმგებლო დავალებებს.

1944 წელს მიხეილ გოცირიძე დაინიშნა ძერჟინსკის იაკობ სვერდლოვის სახელობის ქარხნის მთავარ ინჟინრად, ხოლო 1953-1960 წლებში იყო ქარხნის დირექტორი.

1956 წელს, მისი უშუალო მონაწილეობით N 3 საამქროს ბაზაზე მოეწყო „ოკას“ სარეცხი მანქანების აწყობის ახალი საამქრო, რომელმაც კონსტრუქციის სიმარტივისა და სანდოობის წყალობით სწრაფად დაიმკვიდრა ადგილი სამომხმარებლო საქონლის შიდა ბაზარზე.

მიხეილ გოცირიძის დირექტორობის დროს ძერჟინსკის ქარხანა მფარველობდა ქალაქის N2 ბავშვთა სახლს.

1960 წლიდან მიხეილ გოცირიძე ხელმძღვანელობდა ვოლგა-ვიატკის სახალხო მეურნეობის საბჭოს ქიმიური, ნავთობგადამამუშავებელი, რეზინისა და სამედიცინო მრეწველობის სამმართველოს. 1965 წელს, სამმართველოს ლიკვიდაციის შემდეგ, პენსიაზე გავიდა.

დაჯილდოებული იყო ლენინის, წითელი დროშის, წითელი ვარსკვლავის, შრომის წითელი დროშისა და საპატიო ნიშნის ორდენებითა და მრავალი მედლით.

1979 წელს მიენიჭა ქალაქ ძერჟინსკის საპატიო მოქალაქის წოდება.

გარდაიცვალა 1993 წლის 28 სექტემბერს. დაკრძალეს ძერჟინსკის საქალაქო სასაფლაოზე.

## ლიტერატურა
*დვალი, ი. ჩვენი რაჭა. - 2006. - გვ. 149.

## რესურსები ინტერნეტში
*

კატეგორია:დაბადებული 21 თებერვალი
კატეგორია:დაბადებული 1905
კატეგორია:გარდაცვლილი 28 სექტემბერი
კატეგორია:გარდაცვლილი 1993
კატეგორია:ქართველი ქიმიკოსები
კატეგორია:ქართველი ემიგრანტები
კატეგორია:ლენინის ორდენის კავალრები
კატეგორია:წითელი დროშის ორდენის კავალრები
კატეგორია:წითელი ვარსკვლავის ორდენის კავალრები
კატეგორია:შრომის წითელი დროშის ორდენის კავალრები
კატეგორია:საპატიო ნიშნის ორდენის კავალრები
ელის ბრედი

**ელის ბრეიდი** (, დ. 2 ნოემბერი, 1892 — გ. 28 ოქტომბერი, 1939) — ამერიკელი მსახიობი, რომელმაც თავისი კარიერა მუნჯი ფილმებით დაიწყო და მოგვიანებით გააგრძელა ხმოვან ფილმებში. იგი 1938 წლის ოსკარის მფლობელია ქალის მეორე ხარისხოვანი როლის შესრულებისთვის. 

## ბიოგრაფია
მერი როუზ ბრედი ნიუ-იორკში დაიბადა. მსახიობობით ბავშვობიდან იყო დაინტერესებული და მამის, უილიამ ბრედის წყალობით, რომელიც თეატრის პროდიუსერი იყო, 1911 წელს, 18 წლის ასაკში, ბროდვეიზე პირველი როლები მიიღო. 1913 წელს მამამისი კინოპროდიუსერი გახდა და ბრედიმ მალევე მიიღო თავისი პირველი როლი მუნჯ ფილმში და მომდევნო 10 წლის განმავლობაში გამოჩნდა 53 ფილმში, რომლთა გადაღება ძირითადად ნიუ-იორკში მიმდინარეობდა. 1923 წელს მან დატოვა კინომსახიობობა 10 წლით. 1933 წელს მან გააფორმა კონტრაქტი MGM-თან და გადავიდა ჰოლივუდში, სადაც ითამაშა თავის პირველ ხმოვან ფილმში, „როდესაც ქალბატონები ხვდებიან“. მომდევნო 7 წლის განმავლობაში, გარდაცვალებამდე, მან განაგრძო ფილმებში გადაღება და ამ დროის განმავლობაში 25 ფილმში ითამაშა. 1938 წელს იგი ნომინირებული იყო ოსკარზე საუკეთესო მეორეხარისხოვანი როლის შემსრულებელი ფილმისთვის „My Man Godfrey“, ხოლო ერთი წლის შემდეგ ჯილდო მოიპოვა ქალბატონი მოლი ოლირის როლისთვის ფილმში „In Old Chicago“. ოსკარის გალა ვახშამზე, ბრეიდის მიერ მოგებული ფირფიტა მოიპარეს. მძარცველს ვერ მიაკვლიეს და მსახიობმა ცერემონია დატოვა, სანამ ასლს გადასცემდნენ.

1919 წლიდან 1922 წლამდე ბრედი დაქორწინებული იყო მსახიობ ჯეიმს კრეინზე, მაგრამ ქორწინება განქორწინებით დასრულდა.

ალისა ბრედი კიბოთი გარდაიცვალა 1939 წლის 28 ოქტომბერს, 47 წლის იუბილემდე ხუთი დღით ადრე. ის დაკრძალულია ნიუ-იორკში, Sleepy Hollow  სასაფლაოზე.

## ჯილდოები და ნომინაციები
*1937 — ოსკარი საუკეთესო მეორეხარისხოვან როლისთვის („ჩემი კაცი გოდფრი“)
*1938 — ოსკარის ჯილდო საუკეთესო მეორეხარისხოვანი როლისთვის („ძველ ჩიკაგოში“) (ნომინირებული)

## სქოლიო
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
კატეგორია:მსახიობი ქალები ეროვნების მიხედვით
კატეგორია:ნიუ-იორკში გარდაცვლილები
კატეგორია:ნიუ-იორკში დაბადებულები
მალტის კონსტიტუცია

**მალტის კონსტიტუცია** () ― მიღებულ იქნა 1964 წლის 21 სექტემბერს. მალტის კონსტიტუცია ქვეყნის უზენაესი კანონია და ნებისმიერი კანონი ან ქმედება, რომელიც კონსტიტუციის წინააღმდეგაა მიმართული, არაკანონიერად ითვლება. იგი ხისტი კონსტიტუციაა და იმისთვის, რომ მასში ცვლილებები შევიდეს, სამდონიანი მოთხოვნების დაკმაყოფილებაა საჭირო.

## კონსტიტუციის ბუნება
მალტის 1964 წლის კონსტიტუცია ქვეყანას ლიბერალურ საპარლამენტო დემოკრატიად აცხადებს. კონსტიტუციით დაცულია ადამიანისა და მოქალაქის ფუნდამენტური უფლებები და ხელისუფლება აღმასრულებელ, საკანონმდებლო და სასამართლოს ხელისუფლების შტოებს შორისაა გამიჯნული. რეგულარული არჩევნები საყოველთაო საარჩევნო უფლების საფუძველზე იმართება. მალტის კონსტიტუციის მიხედვით, სახელმწიფო რელიგიად კათოლიციზმია გამოცხადებული. რელიგიური განათლება სავალდებულო განათლების ნაწილია.

## ყოფილი კონსტიტუციები
ისტორიის მანძილზე მალტაში არაერთი კონსტიტუცია მოქმედებდა.
 სენატორებთან და სხვა წარჩინებულებთან ერთად მალტის ახალი კონსტიტუციის ინაუგურაციაზე. 1921 წლის 1-ელი ნოემბერი. მალტის ორდენის დიდოსტატის სასახლე, ვალეტა]]
*1813 წლის კონსტიტუცია
*1835 წლის კონსტიტუცია
*1849 წლის კონსტიტუცია
*1887 წლის კონსტიტუცია
*1903 წლის კონსტიტუცია
*1921 წლის კონსტიტუცია
*1936 წლის კონსტიტუცია
*1939 წლის კონსტიტუცია
*1947 წლის კონსტიტუცია
*1959 წლის კონსტიტუცია
*1961 წლის კონსტიტუცია
*1964 წლის კონსტიტუცია

## იხილეთ აგრეთვე
*კონსტიტუციონალიზმი
*მალტის პოლიტიკა
*მალტის პრეზიდენტი

## დამატებითი საკითხავი
*[Early constitutions](http://melitensiawth.com/incoming/Index/Scientia%20(Malta)/Scientia.%2016(1950)3(Jul.-Sept.)/01.pdf)
* Frendo, Henry, The Origins of Maltese Statehood - A Case Study of Decolonization in the Mediterranean - Malta: PEG Publications, .

## რესურსები ინტერნეტში
*The Constitution of Malta Ministry for Justice and Home Affairs
*Constitutional History of Malta  Ray Mangion

## სქოლიო
კატეგორია:კონსტიტუციები ქვეყნების მიხედვით
კატეგორია:მალტის პოლიტიკური ისტორია
კატეგორია:მალტის მთავრობა
კატეგორია:1964 წლის დოკუმენტები
ნეპალის კონსტიტუცია

**ნეპალის კონსტიტუცია** () ― ნეპალის მოქმედი კონსტიტუცია. ამჟამინდელი კონსტიტუცია მიღებულია 2015 წელს, რომელმაც 2007 წლის დროებითი კონსტიტუცია ჩაანაცვლა. ძალაშია 2015 წლის 20 სექტემბრიდან. ნეპალის კონსტიტუცია იყოფა 35 ნაწილად. მოიცავს 308 მუხლს.

კონსტიტუციის პროექტი მეორე საკონსტიტუციო ასამბლეამ შეიმუშავა, მას შემდეგ, რაც პირველმა საკონსტიტუციო ასამბლეამ დათქმულ პერიოდში პროექტი ვერ მიიღო 2015 წლის აპრილში მომხმდარი დამანგრეველი მიწისძვრის შემდეგ. კონსტიტუციას კანონმდებელთა 90%-მა დაუჭირა მხარი. საკონსტიტუციო ასამბლეა 598  წევრისგან შედგებოდა. მათგან 538-მა კონსტიტუციას დაუჭირა მხარი, ხოლო 60-მა მის წინააღმდეგ მისცა ხმა.

## კონსტიტუციის სტრუქტურა
კონსტიტუცია 35 ნაწილისგან შედგება:
# შესავალი
# მოქალაქეობა
# ფუნდამენტური უფლებები და მოვალეობები
# დირექტიული პრინციპები, პოლიტიკა და სახელმწიფოს პასუხისმგებლობები
# სახელმწიფოს სტრუქტურა და ხელისუფლების დანაწილება
# პრეზიდენტი და ვიცე-პრეზიდენტი
# ფედერალური აღმასრულებელი ხელისუფლება
# ფედერალური საკანონმდებლო ხელისუფლება
# ფედერალური საკანონმდებლო პროცედურა
# ფედერალური ფინანსური პროცედურები
# სასამართლო ხელისუფლება
# გენერალური პროკურორი
# პროვინციული აღმასრულებელი ხელისუფლება
# პროვინციული საკანონმდებლო ხელისუფლება
# პროვინციული საკანონმდებლო პროცედურა
# პროვინციის ფინანსური პროცედურები
# ადგილიბრივი აღმასრულებელი ხელისუფლება
# ადგილობრივი საკანონმდებლო ხელისუფლება
# ადგილობრივი ფინანსური პროცედურები
# ურთიერთობა ფედერაციას, პროვინციებსა და ადგილობრივ დონეებს შორის
# ძალაუფლების ბოროტად გამოყენნების გამოძიების კომისია
# გენერალური აუდიტორი
# საჯარო სერვისების კომისია
# საარჩევნო კომისია
# ადამიანის უფლებათა ეროვნული კომისია
# ეროვნული ბუნებრივი რესურსებისა და ფისკალური კომისია
# სხვა კომისიები
# დებულებები ეროვნული უშიშროების შესახებ
# დებულებები პოლიტიკური პარტიების შესახებ
# საგანგებო მდგომარეობის დროს ძალაუფლება
# კონსტიტუციის დამატება
# სხვადასხვა
# გარდამავალი დებულებები
# განმარტებები და ინტერპრეტაციები
# სათაური, ძალაში შესვლა და გაუქმება

## იხილეთ აგრეთვე
*კონსტიტუციონალიზმი

## დამატებითი საკითხავი
* BBC News. ''Why is Nepal's new constitution controversial?.* 19 September 2015.

## რესურსები ინტერნეტში
* Constitution of Nepal 2072 B.S
* Constituent Assembly of Nepal
*  – in Kathmandu has a wide range of news and other information about the constitution-drafting process, in English and Nepali.
* Theology at the heart of Nepal’s constitutional crisis – Lapido Media 26/05/2010
* 
* Final Interim Constitution of Nepal, 2063 (2007) – in English and Nepali at worldstatesmen.org
* Final Interim Constitution of Nepal, 2063 (2007) – at the Nepalese Supreme Court 
* 
*  – by Ellingson, T., *Himalayan Research Bulletin'', the University of Texas, Vol. XI, Nos. 1–3, 1991.
* 

## სქოლიო
კატეგორია:ნეპალის კონსტიტუცია
კატეგორია:ნეპალის მთავრობა
კატეგორია:კონსტიტუციები ქვეყნების მიხედვით
კატეგორია:ნეპალის საკონსტიტუციო ასამბლეა
ჯეკ გილფორდი

**ჯეკ გილფორდი**(, დ. 25 ივლისი, 1908, მანჰეტენი — გ. 4 ივნისი, 1990, ნიუ-იორკი) — ამერიკელი მსახიობი.

## ბიოგრაფია
ჯეკ გილფორდი (მისი დაბადები სახელი იყო ჯეიკობ აარონ გელმანი) დაიბადა და გაიზარდა ნიუ-იორკში. მისი მშობლები, სოფი და აარონ გელმანები, ებრაელი ემიგრანტები იყვნენ, რომლებიც ჩავიდნენ ამერიკის შეერთებულ შტატებში რუმინეთიდან. ახალგაზრდობაში ის მუშაობდა აფთიაქში, სადაც აღმოაჩინა მისმა პროტეჟემ მილტონ ბერლემ. მალე დამწყებმა მსახიობმა დაიწყო მონაწილეობა სამოყვარულო თეატრალურ სპექტაკლებში, შემდეგ კი მის რეპერტუარში გამოჩნდა პაროდიული ნომრები და იუმორისტული იმპროვიზაციები. 1930-იანი წლების ბოლოს ის მუშაობდა ნიუ-იორკის ღამის კლუბში, სადაც ჩაეყარა საფუძველი იუმორისტული მონოლოგების ტრადიციას, რომელიც მოგვიანებით აიღეს ლენი ბრიუსმა და ვუდი ალენმა. გილფორდის სპექტაკლების ერთ-ერთი დამახასიათებელი ნიშანი იყო პანტომიმის გამოყენება, რომელსაც ის ოსტატურად ანსახიერებდა თეატრალურ სპექტაკლებში და სატელევიზიო შოუებში.

გილფორდის კარიერა 1950-იან წლებში მაკკარტის ეპოქაში ჩავარდა, იმის გამო, რომ მსახიობი საკმაოდ აქტიური იყო პოლიტიკურად, გამოდიოდა სოციალური ცვლილებების, ინტეგრაციის, პროფკავშირების მხარდასაჭერად. მეუღლესთან, მსახიობ მადლენ ლი გილფორდთან ერთად, ის დასახელებული იყო ანტიამერიკული საქმიანობის მიმდევრების სიებში, არაერთხელ განიცადა დევნა, ხოლო 1955 წელს ადამიანის უფლებათა დაცვის კომიტეტის წინაშე იგი გამოიძახეს ჩვენების მისაცემად. მთელი ათწლეულის განმავლობაში, გილფორდსა და მის მეუღლეს უჭირდათ სამუშაოს პოვნა და არაერთხელ უწევდათ ფულის სესხება, რათა როგორმე თავი გაეტანათ.

მაკარტის ეპოქის დასრულების შემდეგ ჯეკ გილფორდი კვლავ გახდა მოთხოვნადი როგორც მსახიობი სცენაზე, ტელევიზიასა და კინოში. მან წარმატებას მიაღწია ძირითადად ბროდვეიზე შესრულებული როლებით. ტელევიზიაში მისი დასამახსოვრებელი გამოჩენა იყო სერიალებში „ტაქსი“, „საპონი“, „ოქროს გოგოები“ და „იყავი ჭკვიანი“. თავისი კარიერის განმავლობაში ჯეკ გილფორდმა მიიღო მრავალი სხვადასხვა ჯილდო და პრიზი. ორჯერ იყო ნომინირებული „ტონის“ ჯილდოზე (1963 და 1967 წლებში), ხოლო 1973 წელს ნომინირებული იყო ოსკარზე საუკეთესო მეორეხარისხოვანი როლისთვის ფილმში „გადაარჩინე ვეფხვი“. დიდ ეკრანზე ჯეკ გილფორდი ასევე ახსოვთ როლით, როგორც გაბრაზებული მოხუცი ბერნარდ ლეფკოვიცი, სამეცნიერო ფანტასტიკურ ფილმში „Cocoon“ (1985), შემდეგ კი მის გაგრძელებაში „Cocoon 2: The Return“ (1988).

1990 წელს, კუჭის კიბოსთან სამწლიანი ბრძოლის შემდეგ, ჯეკ გილფორდი 81 წლის ასაკში გარდაიცვალა თავის სახლში გრინვიჩ-ვილეჯში. მისი მეუღლე, მადლენ ლი გილფორდი, გარდაიცვალა 2008 წლის აპრილში.

## ჯილდოები
*Emmy 1979 — „ბავშვთა სატელევიზიო გადაცემებში მიღწევებისთვის“ („დიდი ლურჯი მარმარილო“)

## რესურსები ინტერნეტში
* 
* 

## სქოლიო
კატეგორია:ამერიკელი მსახიობები
კატეგორია:მსახიობები ანბანის მიხედვით
კატეგორია:ნიუ-იორკში გარდაცვლილები
ოსმან-ფაშა თავდგირიძე

**ოსმან-ფაშა თავდგირიძე** (დ. 1838, ოზურგეთი — გ. 1909, სტამბოლი) — ოსმალეთის იმპერიის სამხედრო მოღვაწე, წარმოშობით ქართველი, ქობულეთელ თავად თავდგირიძეების პირდაპირი შთამომავალი, 

## ბიოგრაფია
მისი მამა იყო მეჰმედ ბეი, რომელიც სამჯერ იყო დაქორწინებული. მესამე მეუღლე იყო ფატმა დინდინა, რომელთანაც ეყოლა ერთი ქალიშვილი, ელმასი და სამი ვაჟი: ალი-ფაშა, ოსმან-ფაშა და სუფერ-ბეი.

XIX საუკუნის შუა წლებში იყო ქვემო აჭარის მმართველი, ცხოვრობდა ქედაში, კარგად იცოდა ქართული. მონაწილეობდა რუსეთ-ოსმალეთის 1853-1856 და 1877–1878 წლების ომებში. ყირიმის ომის ბრძოლებში გამოჩენილი თავდადებისთვის სულთნის სასახლის ქაფუჯიბაშის ტიტული მიანიჭეს. 1877–1878 წლების ომის დროს ბათუმის დამხმარე სამხედრო ძალების სარდლად დაინიშნა და გაწეული სამსახურისთვის მეჯიდის მე-3 ხარისხის ორდენი დაიმსახურა. იყო ბათუმის მუთესარიფი (გუბერნატორი).

რადგან წაგებული ომის შემდეგ მთელი ქონება ქობულეთში დატოვა, სულთანმა ოსმან ფაშას ოჯახს აქჩააბადში დიდი ნაკვეთი გამოუყო. მისი ქართველი ქვეშევრდომებიც იქვე დასახლდნენ და თამბაქოს მოყვანა დაიწყეს.

1878 წელს მან დიდი ძალისხმევა გასწია, რომ აჭარა გამოჰყოფოდა ოსმალეთის იმპერიას და ცალკე საფაშოდ ან საათაბაგოდ ჩამოყალიბებულიყო. ასეთი მოთხოვნით მან ხელი მოაწერა ბრიტანეთის მონარქისადმი გაგზავნილ თხოვნასაც. ამის გამო ოსმალეთის იმპერიის ხელმძღვანელობამ ოსმან-ფაშას ღალატში დასდო ბრალი. 1878 წელს ოსმან-ფაშა იმპერიის შიდა რეგიონებში გადასახლდა და ვისაც ნახავდა ქართველ მაჰმადიანს, ყველას მოუწოდებდა, ოსმალეთი დაეტოვებინათ და რუსეთის იმპერიაში გადასულიყვნენ.

ცოლად ჰყავდა აფხაზეთის მთავრების შთამომავალი ნოქთა შერვაშიძე, რომელთანაც 5 ვაჟი და 1 ქალი შეეძინა. ომის შემდეგ ტრაპიზონში გადასახლდა და იყო ტრაპიზონის გუბერნატორი. მოგვიანებით სტამბოლში გადავიდა და იქვე გარდაიცვალა. დაკრძალულია ედირნექფის სასაფლაოზე.

## იხილეთ აგრეთვე
*თავდგირიძეები

## ლიტერატურა
*  
* *ქასაბი მ*., ოსმალეთის ქართველები, თურქულიდან თარგმნეს გ. გუნიავამ და ე. შექერჯიმ, სტამბოლი, 2012; გვ. 166-167
*

## რესურსები ინტერნეტში
## სქოლიო
კატეგორია:დაბადებული 1838
კატეგორია:გარდაცვლილი 1909
კატეგორია:ოსმალეთში მოღვაწე ქართველები
კატეგორია:ოზურგეთში დაბადებულები
ოდრი მანსონი

**ოდრი მარი მანსონი** (, დ. 8 ივნისი, 1891 — გ. 20 თებერვალი, 1996) — ამერიკელი მოდელი, თეატრისა და კინოს მსახიობი.

## ბიოგრაფია
1896 წელს ოდრის მშობლები დაშორდნენ და ის და დედამისი ნიუ-იორკში გადავიდნენ. 1906 წელს მან დაიწყო პოზირება ფოტოგრაფებისა და მხატვრებისთვის. 1909 წლიდან 1911 წლამდე იგი მონაწილეობდა ბროდვეიზე მიუზიკლებში. იგი გახდა მოდელი იმდროინდელი ცნობილი და მოდური მხატვრების ასობით ქანდაკებისა და ნახატების და პრესამ მას უწოდა მის მანჰეტენი, ამერიკული ვენერა და ა.შ. მოქანდაკე ალექსანდრე სტერლინგ კალდერმა ის აირჩია მოდელად მისი ღვთისმშობლის ვარსკვლავისა და 94 სხვა სკულპტურისთვის, რომლებიც ამშვენებდნენ 1915 წლის მსოფლიო გამოფენას სან-ფრანცისკოში. მისი გამოსახულებები (ადოლფ ალექსანდრე ვაინმანის ნამუშევრების ასლები) 1916 წლიდან იჭრებოდა ნახევარდოლარიან მონეტებზე.

ოდრი საცხოვრებლად კალიფორნიაში გადავიდა. მან ითამაშა ოთხ ჰოლივუდურ მუნჯ ფილმში („ინსპირაცია“ 1915, „სიწმინდე“ 1916 და სხვ.), მთელ რიგ სცენებში სრულიად შიშველი, რაც პირველად მოხდა ამერიკულ არაპორნოგრაფიულ კინოში. ფილმი „შთაგონება“ ითვლება პირველ ფილმად, სადაც შიშველი სცენა ერთ-ერთ წამყვან მსახიობთან ერთადაა.

1919 წელს იგი დაბრუნდა ნიუ-იორკში. მან რომანი გააბა უოლტერ უილკინსთან, სახლის მეპატრონესთან, სადაც მან და დედამისმა ბინა იქირავეს. უილკინსმა მოკლა საკუთარი ცოლი და როგორც თანამონაწილეები ეჭვი დედა-შვილზე მიიტანეს. იმ დროს ისინი ნიუ-იორკში აღარ იმყოფებოდნენ და პოლიციამ მათზე ფართომაშტაბიანი ძებნა გამოაცხადა. ისინი იპოვეს და დაკითხეს ტორონტოში, მაგრამ გაათავისუფლეს და მოუხსნეს ეჭვმიტანილის სტატუსიც. უილკინსს მიესაჯა სიკვდილით დასჯა ელექტრო სკამზე, მაგრამ მან თავი ჩამოიხრჩო საკანში, სანამ განაჩენი აღსრულდებოდა.
200px|მინი|სცენა ფილმიდან „შთაგონება“ 1915 წ
საჯარო სკანდალმა დაასრულა ოდრი მანსონის, როგორც მოდელისა და მსახიობის კარიერა. გარკვეული პერიოდი მუშაობდა ჟურნალისტად და სტატიებს აქვეყნებდა გაზეთებში. 1920 წელს იგი დაბრუნდა მეხიკოში, მაგრამ ვერ იპოვა სამუშაო. მას ძალიან გაუჭირდა და სამზარეულოს ჭურჭელს ყიდდა კარდაკარ. 1921 წელს ოდრიმ უკანასკნელად ითამაშა ფილმში „უყურადღებო პეპლები“, საკუთარი სცენარის მიხედვით. 1922 წელს მან თვითმკვლელობა სცადა(თვითმოწამვლა). ამ პერიოდში მსახიობს გამოუვლინდა ფსიქიკური აშლილობის ნიშნები.

1931 წელს სასამართლომ მენსონს ფსიქიატრიულ საავადმყოფოში მოთავსება მიუსაჯა, სადაც ოჯახისგან სრულიად მივიწყებული დარჩა 65 წელი, სიცოცხლის კიდევ სამი მეხუთედი, სიკვდილამდე.

## მემკვიდრეობა
დიდი ხნის განმავლობაში ოდრი მანსონის მონაწილეობით ფილმები დაკარგულად ითვლებოდა, მაგრამ 2004 წელს საფრანგეთში ფილმის „სიწმინდე“ ასლი იპოვეს. 1996 წლიდან მსახიობმა და მოდელმა პოპულარობა დაიბრუნა. მის შესახებ გამოქვეყნებულია წიგნები. დღეს მისი ქანდაკებების ნახვა ნიუ-იორკში ტურისტული ავტობუსის მარშრუტის ნაწილია.

## ლიტერატურა
* Rozas D., Gottehrer A.B. American Venus: the extraordinary life of Audrey Munson, model and muse. Los Angeles: Balcony Press, 1999
* Geyer A. Queen of the artists' studios: the story of Audrey Munson. New York: Art in General, 2007

## სქოლიო
კატეგორია:ამერიკელი მსახიობები
კატეგორია:XX საუკუნის ამერიკელი ქალი მსახიობები
აჭარის ასსრ-ის უმაღლესი საბჭო

**აჭარის ასსრ-ის უმაღლესი საბჭო** — აჭარის ასსრ-ის უმაღლესი საკანონმდებლო და წარმომადგენლობითი ორგანო.

## I მოწვევა
1941 წლის 17 მარტს გაიმართა აჭარის ასსრ-ის უმაღლესი საბჭოს I მოწვევის მეოთხე სესია.

1941 წლის 28 აპრილს ჩატარდა აჭარის ასსრ-ის I მოწვევის საოლქო საბჭოს მეხუთე სესია.

## VII მოწვევა
1969 წლის 21 იანვარს გაიმართა მეშვიდე მოწვევის მეოთხე სესია.

## სქოლიო
პოლიციელის ისტორია

**„პოლიციელის ისტორია“** () — 1975 წლის ფრანგულ-იტალიური დეტექტივი, რომლის რეჟისორია ჟაკ დერე. ფილმი ეფუძნება საფრანგეთის პოლიციის ყოფილი ოფიცრის - როჟე ბორნიშის იგივე დასახელების ავტობიოგრაფიულ ნაწარმოებს.

## სიუჟეტი
პოლიციის ინსპექტორის, როჟე ბორნიშის რომანტიკული ისტორია, რომელიც ომის შემდგომ პარიზში დასდევდა საშიშ დამნაშავეს - ემილ ბიუსონს, ვის სახელსაც 30-ზე მეტი მკვლელობა და 100-ზე მეტი ძარცვა უკავშირდებოდა. 1930-იან და 1940-იან წლებში ბუისონი „საზოგადოების მტერი №1“-ად იყო გამოცხადებული საფრანგეთში. იგი ცნობილი იყო სახიფათო ძარცვებით და გაქცევებით. ერთ-ერთი იმათთაგანი, ვინც ბუისონს დასდევდა, იყო ეროვნული სამძებრო პოლიციის ბანდიტიზმთან ბრძოლის ბრიგადის ინსპექტორი როჟე ბორნიში. 

## როლებში
* ალენ დელონი — ინსპექტორი ბორნიში
* ჟან-ლუი ტრენტინიანი — ემილ ბუისონი
* რენატო სალვატორი — მარიო
* კლოდინ ოჟე — კატრინი
* მარიო დავიდი — რაიმონდი

## რესურსები ინტერნეტში
კატეგორია:იტალიური ფილმები
კატეგორია:ფრანგული ფილმები
კატეგორია:ფილმები ანბანის მიხედვით
კატეგორია:1975 წლის ფილმები
კატეგორია:ჟაკ დერეს ფილმები
კატეგორია:ავტობიოგრაფიებზე დაფუძნებული ფილმები
ალთინჩანაქი (უზუნდერეს რაიონი)

**ალთინჩანაქი** () — სოფელი უზუნდერეს რაიონში, ერზურუმის პროვინცია, თურქეთი. მდებარეობს ერზურუმიდან 98 კილომეტრში, ხოლო რაიონის ცენტრ უზუნდერედან 12 კილომეტრში. 2022 წლის მონაცემებით სოფელში 146 ადამიანი ცხოვრობს.

## სქოლიო
კატეგორია:უზუნდერეს რაიონის სოფლები
ამხანაგი იქსი

**„ამხანაგი იქსი“** () — 1940 წლის ამერიკული კომედიური ფილმი, რომლის რეჟისორია კინგ ვიდორი.

## სიუჟეტი
1940 წლის რუსეთი. ამერიკელი ჟურნალისტი მაკკინლი ბ. „მაკ“ ტომფსონი თავისი გაზეთისთვის სათაკილო სტატიებს წერს საბჭოთა რუსეთზე და ხელს აწერს ფსევდონიმით „ამხანაგი იქსი“. კამერდინერი ვანია, რომელმაც გაშიფრა ჟურნალისტი, აშანტაჟებს და აიძულებს მისი ქალიშვილის ქვეყნიდან გაყვანაზე დაითანხმოს. გოგონა თანახმაა ჟურნალისტთან ფიქტიურ ქორწინებაზე, მაგრამ საქმეში ერთვება კომისარი ვასილიევი, რომელიც მოწადინებულია „ამხანაგი იქსი“ გამოააშკარაოს და დაიჭიროს.

## როლებში
* კლარკ გეიბლი — მაკკინლი ბ. „მაკ“ ტომფსონი
* ჰედი ლამარი — ფედორა იაჰუპიცი, „გოლუბკა“
* ივ არდენი — ჯეინ უილსონი
* ოსკარ ჰომოლკა — კომისარი ვასილიევი
* ფელიქს ბრესარი — იგორ იაჰუპიცი / ვანია

## ფილმის შესახებ
ფილმი ნომინირებული იყო „ოსკარზე“ საუკეთესო სცენარისთვის. 

ომამდელ ამერიკულ ფილმებში საბჭოთა კავშირი ნაჩვენები იყო როგორც ჩამორჩენილი, მწუხარე, დეპრესიული და ტოტალიტარული. მას შემდეგ, რაც ამერიკა სსრკ-ის მოკავშირე გახდა, ჰოლივუდში საბჭოთა ხალხის განსახიერების ფორმები შეიცვალა მამაცი, დაფასებული, თავისუფლებისმოყვარული განმანთავისუფლებლებით. დიდმა ბრიტანეთმა სპეციალურად ამოიღო კინოთეატრებიდან კინოფილმი „ამხანაგი იქსი“.

## რესურსები ინტერნეტში
## სქოლიო
კატეგორია:ამერიკული ფილმები
კატეგორია:ფილმები ანბანის მიხედვით
კატეგორია:1940 წლის ფილმები
კატეგორია:კინგ ვიდორის ფილმები
კატეგორია:ინგლისურენოვანი ფილმები
კატეგორია:ამერიკული შავ-თეთრი ფილმები
კატეგორია:ამერიკული რომანტიკული კომედიური ფილმები
მაროკოს კონსტიტუცია

**მაროკოს კონსტიტუცია** ― მაროკოს სამეფოს უზენაესი კანონი. კონსტიტუცია მაროკოს კონსტიტუციურ მონარქიად აცხადებს, მაროკოს მოქალაქეთა ფუნდამენტურ უფლებებს ასახავს და მთავროობის, მინისტრთა საბჭოსა და პარლამენტის საფუძველსა და სტრუქტურებს განსაზღვრავს. 

## კონსტიტუციონალიზმის ისტორია
მაროკოს კონსტიტუციონალიზმის ისტორია 1956 წელს დამოუკიდებლობის მოპოვების შემდეგ იწყება. პირველი კონსტიტუცია მეფე ჰასან II-ის მმართველობის დროს, 1962 წელს იქნა მიღებული, რომლის მიხედვითაც, მაროკო კონსტიტუციურ მონარქიად გამოცხადდა. თუმცა, ქვეყანაში წარმოქმნილი პოლიტიკური კრიზისის შედეგად, 1965 წელს ჰასან II-მ საგანგებო მდგომარეობა გამოაცხადა, პარლამენტი დაითხოვა და კონსტიტუციის მოქმედება შეაჩერა. პოლიტიკური სტაბილურობის მისაღწევად აუცილებელი გახდა ახალი კონსტიტუციის შემუშავება, რომელშიც გათვალისწინებული იქნებოდა დაპირისპირებულ მხარეთა ინტერესები. ამ ამოცანების განსახორციელებლად 1970 წელს ახალი კონსტიტუცია მიიღეს.

1970 წლის კონსტიტუციას არაერთი მოწინააღმდეგე ჰყავდა, რის გამოც დასახული მიზნების მიღწევა ვერ უზრუნველყო. ვითარება კვვლავ დაძაბული იყო და სამხედრო ძალებმა ორჯერ სცადეს სახელმწიფო გადატრიალება. ცხადი გახდა, რომ კონსტიტუციური რეფორმა იყო საჭირო. ახალი კონსტიტუციის ტექსტზე მუშაობა სწრაფი ტემპით მიმდინარეობდა და 1972 წელს, რეფერენდუმის შედეგად ახალი კონსტიტუცია მიიღეს.

1972 წლის კონსტიტუცია მხოლოდ სამჯერ: 1980, 1992 და 1996 წლებში გადაისინჯა, მაგრამ ძალიან მნიშვნელოვან საკითხებთან დაკავშირებით. 1992 წლის შესწორებების შედეგად საკონსტიტუციო საბჭო შეიქმნა და პარლამენტის სტრუქტურაში საგამოძიებო კომიტეტებიც იქნა გათვალისწინებული, ხოლო 1996 წლის შესწორებების შედეგად ორპალატიანი პარლამენტი შეიქმნა.

## 2011 წლის რეფერენდუმი
მაროკოს საკონსტიტუციო რეფერენდუმი 2011 წლის 1-ელ ივლისს ჩატარდა. რეფერენდუმი წლის განმავლობაში დემოკრატიული რეფორმების მოთხოვნით საპროტესტო გამოსვლების საპასუხოდ ჩატარდა. კომისიას წინადადებების პროექტი 2011 წლის ივნისამდე უნდა მოემზადებინა. 17 ივნისს გამოქვეყნებული პროექტი შემდეგ ცვლილებებს მოიცავდა:
* მეფეს მოეთხოვება, რომ პრემიერ-მინისტრი პარლამენტის უმსხვილესი პარტიიდან დაასახელოს;
* მონარქის რიგი უფლებები პრემიერ-მინისტრს გადაეცემა, მათ შორის პარლამენტის დაშლის უფლება;
* პარლამენტს ამნისტრიის უფლება ეძლევა, რომელიც მანამდე მონარქის პრივილეგია იყო;
* ბერბერული ენა არაბულთან ერთად ქვეყნის ოფიციალურ ენად უნდა გამოცხადდეს.

კონსტიტუციაში ცვლილებების შეტანას რეფერენდუმზე გამოცხადებულთა 98.49%-მა დაუჭირა მხარი.

## იხილეთ აგრეთვე
*კონსტიტუციონალიზმი

## ლიტერატურა
*გონაშვილი, ვ. (2008). *საზღვარგარეთის ქვეყნების კონსტიტუციები: ნაწილი I*. კავშირი „იურისტები სამართლებრივი სახელმწიფოსთვის“. თბილისი. გვ. 323-353.

## რესურსები ინტერნეტში
* Full text of the 2011 constitution in English (PDF version)
* Full text of the 2011 constitution of Morocco in Berber and Arabic
* Full text of the 1996 constitution in Arabic, English, and French
* Full text of the 1996–2011 constitution (French)
*

## სქოლიო
კატეგორია:მაროკოს მთავრობა
კატეგორია:მაროკოს სამართალი
კატეგორია:მაროკოს პოლიტიკა
კატეგორია:კონსტიტუციები ქვეყნების მიხედვით
კატეგორია:2011 წლის დოკუმენტები
ამერიკის რეჟისორთა გილდია

**ამერიკის რეჟისორთა გილდია** () — გილდია, რომელიც წარმოადგენს კინოსა და ტელევიზიის რეჟისორების ინტერესებს შეერთებული შტატების კინოინდუსტრიაში და მის ფარგლებს გარეთ. 1936 წელს დაარსდა, როგორც **კინორეჟისორთა გილდია.** ჯგუფი გაერთიანდა რადიოსა და ტელევიზიის რეჟისორთა გილდიასთან 1960 წელს და გახდა ამერიკის რეჟისორთა გილდია.

## გილდიის ჯილდოები
ამერიკის რეჟისორთა გილდია მასპინძლობს ყოველწლიურ  დაჯილდოებას, რომელიც ოსკარის დაჯილდოების მნიშვნელოვანი წინამორბედია. თავისი 69-წლიანი ისტორიის განმავლობაში, ამერიკის რეჟისორთა გილდიის პრემია მხატვრულ ფილმში გამორჩეული რეჟისორული მიღწევისთვის თითქმის სრულყოფილი ბარომეტრი იყო როგორც საუკეთესო რეჟისორისთვის, ასევე ზოგიერთ შემთხვევაში, საუკეთესო ფილმის აკადემიის ჯილდოსთვის. მხოლოდ შვიდჯერ არ მიუღია გილდიის პრემიის მფლობელს ოსკარის შესაბამისი საუკეთესო რეჟისორის ჯილდო.  წარჩინებულები ჯილდოვდებიან Society Awards-ის მიერ დამზადებული ქანდაკებით.

## კრედიტები
წესი, რომ ფილმს შეიძლება ჰყავდეს მხოლოდ ერთი რეჟისორი, მიღებულ იქნა რეჟისორის ხედვის უწყვეტობის შესანარჩუნებლად და პროდიუსერებისა და მსახიობების ლობირების ან სტუდიების მიერ  ერთი ფილმის ან სატელევიზიო ეპიზოდისთვის რამდენიმე რეჟისორის დაქირავების თავიდან ასაცილებლად.
მინი|მარცხნივ|გილდიის შენობა, მანჰეტენი
წესი უქმდება მხოლოდ გილდიის მიერ აღიარებული რეჟისორთა გუნდებისთვის, რომლებსაც აქვთ ერთობლივი მუშაობის და საერთო ხედვის გაზიარების ისტორია. მაგალითებია ვაჩოვსკები, ჯონათან დეიტონი და ვალერი ფარისი, ძმები ჰიუზები, ძმები რუსოები, ფილ ლორდი და კრისტოფერ მილერი და ძმები კოენები. კოენები წლების განმავლობაში ინაწილებდნენ კრედიტებს, ითანი იღებდა საპროდიუსერო, ჯოელი კი სარეჟისორო კრედიტს და ორივე იყოფდა სცენარისტის კრედიტს (მიუხედავად იმისა, რომ ორივე მათგანი სამივე მოვალეობას უზიარებდა ერთმანეთს) 2004 წლამდე, ფილმ *„The Ladykillers“-* მდე.

მაგალითი იმისა, რომ DGA-მა უარი თქვა სარეჟისორო გუნდის აღიარებაზე, იყო რობერტ როდრიგესის და ფრენკ მილერის ჯგუფი ფილმისთვის *„ცოდვილთა ქალაქი“*. ისინი უარყვეს, რადგან მანამდე ერთად არასდროს უმუშავიათ. როდრიგესმა დატოვა გილდია, რათა მილერს აეღო რეჟისორის კრედიტი. 

## არაწევრი რეჟისორები
ჰოლივუდის ყველა რეჟისორი არ არის ამერიკის რეჟისორთა გილდიის წევრი. აღსანიშნავია ცნობილი გამონაკლისები ჯორჯ ლუკასი და რობერტ როდრიგესი. კვენტინ ტარანტინომ გადაიღო ექვსი მხატვრული ფილმი, სანამ 2012 წელს გილდიის წევრი გახდებოდა. ისინი, ვინც არ არიან გილდიის წევრები, არ შეუძლიათ რეჟისორობა დიდი კინოსტუდიებისთვის, რომელთაც  გილდიასთან ხელშეკრულებებზე აქვთ ხელი მოწერილი, რომ ყველა რეჟისორი უნდა იყოს გილდიის წევრი.

## რესურსები ინტერნეტში
*ოფიციალური საიტი

## სქოლიო
კატეგორია:ამერიკელი რეჟისორები
კატეგორია:1960 წელს დაარსებული ორგანიზაციები
კატეგორია:აშშ-ის კინოორგანიზაციები
კატეგორია:ორგანიზაციები ანბანის მიხედვით
გიორგი ბერია

**გიორგი ბერია** საფრანგეთის ეროვნული ნაკრების მორაგბე.

## ბიოგრაფია 
### ახალგაზრდული კარიერა 
საქართველოში, თბილისში დაბადებული გიორგი ბერია მშობლებთან ერთად საფრანგეთში ორი წლის ასაკში  ჩავიდა.

თავდაპირველად, ის სამი წლის განმავლობაში ჯუდოში ვარჯიშობდა, შემდეგ გადავიდა რაგბიში და დაიწყო ვარჯიში ოვერნის სასწავლო ცენტრში.

ის საფრანგეთის 20-წლამდელთა ნაკრების მორაგბე 2018 წლიდან გახდა, 2018 წელს იყო მსოფლიოს ჩემპიონი ნაკრების წევრი, ასევე თამაშობდა მომდევნო წლის ნაკრებში, რომელმაც კვლავ მოიგო ჩემპიონატი

### პროფესიული კარიერის დაწყება კლერმონ ოვერნში (2018-2024) 
გიორგი ბერიას დებიუტი კლერმონ-ფერანის კლუბთან ერთად 2018 წლის 20 ოქტომბერს, ევროპის ჩელენჯ თასზე ტიმიშოარა სარასენსთან 70-12 მოგებულ მატჩში შედგა. მოედანზე 51-ე წუთზე ბექა კაკაბაძის ნაცვლად შევიდა.

სასტარტო შემადგენლობაში, როგორც მარცხენა ბურჯმა, პირველად ითამაშა შემდეგ სეზონში, ევროპის თასზე ბასის წინააღმდეგ 52-26 მოგებულ მატჩში. 

2020-2021 წლების სეზონის დასაწყისში, პენი რავაის და ეტიენ ფალგუსთან კონკურენციაში მყოფი, ის მაინც იღებდა სათამაშო დროს. ის ითვლებოდა კლუბის ერთ-ერთი ყველაზე პერსპექტიულ მოთამაშედ 

2022 წლის იანვარში კლუბთან კონტრაქტი 2024 წლამდე გაახანგრძლივა. 2021-2022 წლების სეზონის ბოლოს, ის გახდა კლუბის სასტარტო მარცხენა ბურჯი.

სეზონის დაწყების შემდეგ ითამაშა მხოლოდ ხუთი მატჩი, ყველა ფინიშერად. 2024 წლიდან პერპინიანის მორაგბეა.

2024 წლის ივნისში პირველად გამოიძახეს საფრანგეთის ნაკრებში, ოცდათორმეტი მოთამაშის სიაში არგენტინაში საზაფხულო ტურის მოსამზადებელ ვარჯიშებზე. ის თამაშებიდ სიაშიც მოხვდა. 10 ივლისს მან საფრანგეთის სარაგბო მაისურით ურუგვაის წინააღმდეგ ითამაშა

## თამაშის სტილი 
20-წლამდელთა ნაკრებში, ბერია იყო მარჯვენა ბურჯი, მაგრამ ოვერნში ის რეგულარულად თამაშობდა, როგორც მარცხენა ბურჯი

## ჯილდოები 
### კლუბში 
* საფრანგეთის U23 ჩემპიონატის გამარჯვებული 2018 წელს კლერმონთან ერთად
* 2019 წლის საფრანგეთის ჩემპიონატის ფინალისტი კლერმონთან ერთად

### ეროვნულ ნაკრებში 
* 2018 წელს ექვსი ერის 20-წლამდელთა ტურნირის გამარჯვებული საფრანგეთის 20-წლამდელთა ნაკრებთან ერთად
* 2018 და 2019 წლებში იუნიორთა მსოფლიო ჩემპიონატის გამარჯვებული საფრანგეთის 20-წლამდელთა ნაკრებთან ერთად

## შენიშვნები
## გარე ბმულები 
Fiche de Giorgi Beria sur *cybervulcans.net*.
კატეგორია:თბილისში დაბადებულები
კატეგორია:ფრანგი მორაგბეები
კატეგორია:ქართველი მორაგბეები
კატეგორია:ცოცხალი ადამიანები
მარინა ივანიშვილი

**მარინა ივანიშვილი** (დ. 17 მაისი, 1952, თბილისი, საქართველო, გ. 13 იანვარი, 2025, თბილისი, საქართველო) — ქართველი მოქანდაკე, მხატვარი.

## ბიოგრაფია 
1976 წელს დაამთავრა თბილისის სახელმწიფო სამხატვრო აკადემიის ქანდაკების ფაკულტეტი. 1976-1977 წლებში იყო მცხეთის არქეოლოგიური ექსპედიციის მხატვარი. 1987-1988 წლებში საქართველოს მხატვართა კავშირის ქანდაკების სექციის მდივანი. 1986-1989 წლებში მხატვრის სახლთან არსებული ქანდაკების ბავშვთა ექსპედიციის სტუდიის ხელმძღვანელი. 2001 წლიდან „On-line სტუდიო“-ს ელექტრონულ კატალოგის „Art.ge“ კონსულტანტი ხელოვნების დარგში. მონაწილეობდა საქართველოსა და საზღვარგარეთ გამართულ 150-მდე გამოფენაში, მათ შორის დიდგორის მემორიალის კონკურსში. გამართული აქვს პერსონალური გამოფენები: ქალთა კულტურის ცენტრი (ჰამბურგი, 1991), ეროვნული საჯარო ბიბლიოთეკა (თბილისი, 1997). მრავალი სტატიისა და რომანების: „ქილერის რვეული“ (1998) და „თეთრი სივრცე“ (2000) ავტორი. თანამშრომლობდა ჟურნალთან „ომეგა“. მისი სცენარის მიხედვით 1985 წელს გადაიღეს ფილმი „მოლოდინი“. მისი ნამუშევრები დაცულია საქართველოსა და სსრკ კულტურის ფონდებში და კერძო კოლექციებში.

## რესურსები ინტერნეტში 
## სქოლიო
კატეგორია:დაბადებული 17 მაისი
კატეგორია:დაბადებული 1952
კატეგორია:გარდაცვლილი 13 იანვარი
კატეგორია:გარდაცვლილი 2025
კატეგორია:ქართველი მოქანდაკეები
კატეგორია:ქართველი მხატვრები
საბერძნეთის კონსტიტუცია

**საბერძნეთის კონსტიტუცია** () — საბერძნეთის უზენაესი კანონი. კონსტიტუცია 1974 წელს, სამხედრო ხუნტის დამარცხების შემდეგ და საბერძნეთის მესამე რესპუბლიკის გარიჟრაჟზე საბერძნეთის პარლამენტმა შეიმუშავა. კონსტიტუცია ძალაშია 1975 წლის 11 ივნისიდან. დამატებები შევიდა 1986, 2001, 2008 და 2019 წლებში. 

საბერძნეთის კონსტიტუციონალიზმის ისორია საბერძნეთის დამოუკიდებლობისთვის ბრძოლიდან (1821-1832) იწყება, რომლის დროსაც საბერძნეთის პირველი სამი კონსტიტუცია მიიღეს რევოლუციურმა ეროვნულმა ასამბლეებმა. ათენში მდებარე კონსტიტუციის მოედანს (*Plateia Syntagmatos*) სახელი პირველი კონსტიტუციის პატივსაცემად ეწოდა.

## სტრუქტურა
საბერძნეთის კონსტიტუცია 4 კარისა და 120 მუხლისგან შედგება. 
* კარი I ― **ზოგადი დებულებები**, საბერძნეთს საპრეზიდენტო საპარლამენტო დემოკრატიად (ან რესპუბლიკად) აცხადებს და საბერძნეთში მართლმადიდებლური ეკლესიის უპირატესობას ადასტურებს.
* კარი II ― **პირადი და სოციალური უფლებები**, ასახავს პირად და სოციალურ უფლებებს. 2001 წლის ცვლილებების შემდეგ აღნიშნული კარი პირადი მონაცემების დაცვისა და კონკრეტული დამოუკიდებელი სააგენტოების კომმპეტენციების საკითხებს არეგულირებს.
* კარი III ― **სახელმწიფოს მოწყობა და ფუნქციები**, აღწერს სახელმწიფოს ორგანიზაციასა და ფუნქციებს. 28-ე მუხლი საერთაშორისო სამართლისა და საერთაშორისო კონვენციების ბერძნულ სამართალში ინტეგრაციას ახდენს.
* კარი IV ― **სპეციალური, დასკნითი და გარდამავალი დებულებები**, მოიცავს სპეციალურ, დასკვნით და გარდამავალ დებულებებს.

## ლიტერატურა
*გონაშვილი, ვ. (2008). *საზღვარგარეთის ქვეყნების კონსტიტუციები: ნაწილი II*. კავშირი „იურისტები სამართლებრივი სახელმწიფოსთვის“. თბილისი. გვ. 472-552.

## დამატებითი საკითხავი
* 

## რესურსები ინტერნეტში
* The official text of the Greek Constitution as of 27 May 2008, source: Hellenic Parliament.
*The official English language translation of the Greek Constitution as of 27 May 2008, source: Hellenic Parliament
*An English translation with a link to the Greek text (1986 version) 

## სქოლიო
კატეგორია:1975 წელი სამართალში
კატეგორია:1975 წლის დოკუმენტები
კატეგორია:საბერძნეთის კონსტიტუცია
კატეგორია:საბერძნეთის სამართალი
ბასარდილია

**ბასარდილია** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების სეგოვიის პროვინციის შემადგენლობაში.  ფართობი — 19 კმ². მოსახლეობა — 143 კაცი (2020 წ.).

## იხილეთ აგრეთვე
* სეგოვიის მუნიციპალიტეტები

## რესურსები ინტერნეტში
* ბასარდილიის მუნიციპალიტეტის ოფიციალური საიტი

## სქოლიო
კატეგორია:სეგოვიის მუნიციპალიტეტები
ბორჯომის სამხედრო სანატორიუმი

**„ბორჯომის სამხედრო სანატორიუმი“** — XIX საუკუნის არქიტექტურული ძეგლი საქართველოში, ქალაქ ბორჯომში. მინიჭებული აქვს კულტურული მემკვიდრეობის უძრავი ძეგლის სტატუსი. შენობა აგებულია 1864 წელს. ამჟამად მასში განთავსებულია სასტუმრო „ბორჯომი პალასი“

## არქიტექტურა
ორ-სართულიანი ქვით ნაშენი ნაგებობა მდებარეობს დ. გურამიშვილის ქუჩაზე, შემაღლებულ ადგილას, ქუჩისაგან გამიჯნულია გალავნით. შენობის კუთხეები აქცენტირებულია მრავალწახნაგა კოშკებით. ფასადები ორივე სართულზე დანაწევრებულია ნალისებური მოხაზულობის თაღოვანი სარკმლებით, რომლებიც ოდნავ შეისრული სათაურებითაა დაგვირგვინებული. სარკმლის ღიობები დიდი ზომისაა, თუმცა ვერ არღვევს ქვის ფასადების მთლიანობასა და მასიურობას. ნაგებობა დასრულებულია აგურის წყობით გამოყვანილი მაღალი ლავგარდნითა და ქონგურებით. შენობას უკანა მხარეს მიდგმული აქვს ორ სართულიანი დაბალი და გრძელი ფლიგელი, სადაც სანატორიუმის სამზარეულო (პირველ სართულზე) და დამსვენებელთა ოთახებია განლაგებული. მინაშენი XX საუკუნის შუა ხანებშია აგებული;

## რესურსები ინტერნეტში  
* 

კატეგორია:კულტურული მემკვიდრეობის ძეგლები ბორჯომში
კატეგორია:ბორჯომის სასტუმროები
მირზა რიზა-ხანის სასახლე

**„მირზა რიზა-ხანის სასახლე“** — XIX საუკუნის არქიტექტურული ძეგლი საქართველოში, ქალაქ ბორჯომში. მინიჭებული აქვს კულტურული მემკვიდრეობის უძრავი ძეგლის სტატუსი. ამჟამად მასში განთავსებულია სასტუმრო.

## ისტორია
შენობა აშენებულია 1892 წელს რუსეთის იმპერიაში ირანის საელჩოს წარმომადგენლის მირზა-რიზა ხანის მიერ, როგორც საცხოვრებელი სახლი, ბალნეოლოგიური მკურნალობისათვის საჭირო ელემენტებით. საპარადო აივნის ჭერის კამარაში აღმოჩენილია სპარსული წარწერა „ეს ამოკვეთა მირზა მუჰამედმა 1309“. 

1920-1930-იან წლებში შენობა გამოყენებული იყო როგორც სასტუმრო „ფირუზას“ , 1930-1950-იან წლებში როგორც საქართველოს პროფ. საბჭოს დასასვენებელი სახლი, 1950-1980-იან წლებში კი - როგორც სანატორიუმ „ფირუზის“ სამკურნალო კორპუსი. XX საუკუნის ბოლოს  შენობა გამოყენებული იყო როგორც უსახლკაროდ დარჩენილების დროებითი საცხოვრებელი. 

## არქიტექტურა
შენობა განლაგებულია ბორჯომის ცენტრალური ისტორიული პარკის შესასვლელთან. შენობა შედგება რამდენიმე ცალკე მყოფი მოცულობისაგან – საპარადო (ძირითადი), ორი ვიწრო ფლიგელისაგან და სააბაზანო შენობისაგან. ეს მოცულობები ქმნიან სწოკუთხა შიდა ეზოს, რომლის მთელ პერიმეტრზე განლაგებულია ხის აივნები. ქუჩის მხრიდან ფასადის ცენტრში ორივე სართულზე მოწყობილია ხის აჟურული აივნები. შენობის პარადული დარბაზების და პარადული აივნის ჭერი შემკულია  სპარსული სამოქალაქო არქიტექტურისათვის დამახასიათებელი დეკორატიული მოხატულობით, თაბაშირის ნაძერწით და სარკის ინკრუსტაციით.

შენობის უკანა ნაწილი ეკვრის ციცაბო კლდეს, რომელზეც განლაგებულია დამცავი საყრდენი კედლები. შენობის წინ მცირე ტერიტორია შემოსაზღვრულია დაბალი ცოკოლით, რომელზეც თავდაპირველად მოწყობილი იყო ჭედური აჟურული ღობე. აქ შემორჩენილია ორი მცირე აუზის კვალი (მესამე – დაკარგულია), რომლებშიც მოწყობილი იყო შადრევნები. აუზები შესრულებულია ეკლარის ყვითელი ქვებით. შენობის მარჯვნივ ქუჩის მთელ გაყოლებაზე პარკის შესასვლელამდე არ არის არავითარი შენობა.

## რესურსები ინტერნეტში  
* 

კატეგორია:კულტურული მემკვიდრეობის ძეგლები ბორჯომში
კატეგორია:ბორჯომის სასტუმროები
კატეგორია:საქართველოს სასახლეები
ბორჯომის საკურორტო დარბაზი

**„ბორჯომის საკურორტო დარბაზი“** — XIX საუკუნის არქიტექტურული ძეგლი საქართველოში, ქალაქ ბორჯომში. მინიჭებული აქვს კულტურული მემკვიდრეობის უძრავი ძეგლის სტატუსი. შენობა აგებულია 1896 წელს.

## არქიტექტურა
ორ-სართულიანი ქვის შენობა მდებარეობს 9 აპრილის ქუჩაზე, ნაგებობათა მწკრივიდან მოშორებით, ბორჯომის ცენტრალური ისტორიული პარკის ტერიტორიაზე, შესასვლელთან. ნაგებობა სამი რიზალიტითაა დანაწევრებული; სამივე რიზალიტში პირველ სართულზე შესასვლელებია მოწყობილი. ფასადი მოპირკეთებულია სხვადასხვა ზომისა და უსწორო ფორმის ქვებით. ამას უპირისპირდება ცენტრალური რიზალიტის სწორკუთხა ქვის კვადრები, რომელთა წყობა სწორ ჰორიზონტალურ რიგებს ქმნის. სართულები ერთმანეთისაგან იმიჯნება აგურის წყობით გამოყვანილი პროფილირებული სარტყელით. მეორე სართული აგურისაა, დანაწევრებულია ერთმანეთთან მიჯრილი ორმაგი სარკმლებით. შენობა დასრულებულია ძლიერად შვერილი ლავგარდნით, რომელიც კრონშტეინებს ეყრდნობა, და ატიკის სართულით, გადახურულია ორქანობიანი სახურავით.

## რესურსები ინტერნეტში  
* 

კატეგორია:კულტურული მემკვიდრეობის ძეგლები ბორჯომში
ფირუზა (სანატორიუმი)

მინი|სანატორიუმი „ფირუზა“
მინი|სანატორიუმი „ფირუზა“
**სანატორიუმი ფირუზა“** — XIX საუკუნის არქიტექტურული ძეგლი საქართველოში, ქალაქ ბორჯომში. მინიჭებული აქვს კულტურული მემკვიდრეობის უძრავი ძეგლის სტატუსი. შენობა აგებულია 1895 წელს. საბჭოთა პერიოდში შენობაში ფუნქციონირებდა სანატორიუმ „ფირუზას“ საცხოვრებელი კორპუსი.

## არქიტექტურა
ორასრთულიანი ნაგებობა ხელოვნურ ცოკოლზეა აგებული. მთავარი შესასვლელი შენობის მარცხენა მხარესაა მოწყობილი. ის შენობის ერთადერთი ნაწილია, რომელიც გვიანდელ გადაკეთებებს გადაურჩა. პირველ სართულზე ქვის მასიური კიბე ადის და ფართო თაღოვანი კარი იხსნება. მეორე სართულზე ერთი დიდი, ასევე თაღოვანი ფანჯარაა გაჭრილი. ეს სართული ორფერდა სახურავითაა გადახურული. სანატორიუმის ორივე სართულის მთელს ფასადს ფართო აივანი გასდევს. ნაგებობის ცენტრალური ნაწილი ძლიერადაა გამოწეული ძირითადი აბრისიდან. პირველი და მეორე სართულები ერთნაირადაა გადაწყვეტილი რიტმულად განლაგებული დიდი, ნახევარწრიული თაღოვანი ფანჯრებით და კარებით რაც ამსუბუქებს კედლის მასივს. ფანჯრებისა და კარების საპირეები იონიური ორდერის კაპიტელებითა და კანელურებიანი პილასტრებითაა გაფორმებული. მეორე სართულის აივანზე გამომავალი ფანჯრები და კარები განსხვავებულადაა მორთული. მათ ზევიდან რელიეფური სათაური გადასდევთ და შუაში ბავშვების სკულპტურული ბიუსტებია ჩასმული. შენობას გვერდით ეკვრის დიდი, ვიტრაჟებით გახსნილი ფლიგელი. 

## რესურსები ინტერნეტში  
* 

კატეგორია:კულტურული მემკვიდრეობის ძეგლები ბორჯომში
ბორჯომის ყოფილი ფოსტა

**ბორჯომის ყოფილი ფოსტა“** — XX საუკუნის არქიტექტურული ძეგლი საქართველოში, ქალაქ ბორჯომში. მინიჭებული აქვს კულტურული მემკვიდრეობის უძრავი ძეგლის სტატუსი. შენობაში განთავსებული იყო ფოსტის ოფისი, შემდეგ გაზეთის რედაქცია..

## არქიტექტურა
შენობის მთავარი ფასადი მოედნის მხარეს გამოდის; მისი ცენტრალური ნაწილი წინაა წამოწეული; ცენტრში მოწყობილია პარადული შესასვლელი სვეტებით, სამმაგი პილასტრებით, თაღოვანი სარკმლით მეორე სართულზე, კრონშტეინებით. ნაგებობის ეს ნაწილი დასრულებულია ფრონტონითა და მანსარდის ტრაპეციისებრი სახურავით. პირველ სართულზე გამოყენებულია ქვისა და აგურის წყობა; ორივე სართულზე კონსტრუქციული ნაწილები: სვეტები, პილასტრები, სარტყლები, თაღები, საპირეები, კრონშტეინები კირქვისაა და იქმნება აგურის წითელი და ქვის რუხი ფერების დაპირისპირება, რაც განსაზღვრავს ფასადის მხატვრულ სახეს. გვერდითი და უკანა ფასადები შედარებით მარტივი და სადაა, მთლიანად აგურისა; დანაწევრებულია ღიობებით; პირველ სართულზე ფასადი რუსტირებულია აგურის წყობით. შენობა დასრულებულია მასიური პროფილირებული ლავგარდნით, ბალუსტრადიანი პარაპეტითა და ფრონტონით. 

## რესურსები ინტერნეტში  
* 

კატეგორია:კულტურული მემკვიდრეობის ძეგლები ბორჯომში
ბორჯომის ყოფილი ბიბლიოთეკა

**„ბორჯომის ყოფილი ბიბლიოთეკა“** — XIX საუკუნის არქიტექტურული ძეგლი საქართველოში, ქალაქ ბორჯომში. მინიჭებული აქვს კულტურული მემკვიდრეობის უძრავი ძეგლის სტატუსი.

## ისტორია
ნაგებობა აშენდა 1890 წელს, არქიტექტორ მოლდენჰაუერის პროექტით; წარმოადგენდა კლუჩამიევის N2 ზამთრის სახლს; ოთახები თბებოდა ჰოლანდიური ღუმელით. 1910 წელს შენობაში გაიხსნა ბიბლიოთეკა გაიხსნა 1910 წ. ქართველთა შორის წერა-კითხვის გამავრცელებელი საზოგადოების ბიბლიოთეკა. საბჭოთა პერიოდში შენობაში განთავსებული იყო დაწესებულება „ბორჯომმინწყლები“.

## არქიტექტურა
ბორჯომისათვის ტიპიური გეგმის მქონე ორ სართულიანი ნაგებობა დასრულებული ხის ფრონტონით. შენობა აღმართულია ქვის ცოკოლზე, რომელიც მყარ საფუძველს უქმნის მას. ორივე სართული მთავარ და გვერდით ფასადებზე მთლიანად ჭვირულორნამენტიანი ხის ღრმა აივნებითაა გახსნილი. სვეტები დახვეწილი პროპორციებისაა, აღმართული მაღალ საფუძველზე, დასრულებული სვეტისთავებით. აივნები შეღებილია ინტენსიური ლურჯი ფერის საღებავით.

## რესურსები ინტერნეტში  
* 

კატეგორია:კულტურული მემკვიდრეობის ძეგლები ბორჯომში
ბორჯომის მუსიკალური სკოლა

**ბორჯომის მუსიკალური სკოლა“** — XIX საუკუნის არქიტექტურული ძეგლი საქართველოში, ქალაქ ბორჯომში. მინიჭებული აქვს კულტურული მემკვიდრეობის უძრავი ძეგლის სტატუსი. შენობაში განთავსებულია ბორჯომის მუნიციპალიტეტის სახელმწიფო მუსიკალური სკოლა, რომელიც ზაქარია ფალიაშვილის სახელს ატარებს. 

## არქიტექტურა
ორ სართულიანი შენობის მხატვრულ სახეს განსაზღვრავს რუსტიკისა და აგურის წყობის ორი რიგის რიტმული მონაცვლეობა. წმ. ნინოს ქუჩაზე გამომავალი ფასადის მარჯვენა ნაწილი წინ ძლიერადაა შვერილი; ამ მხარეს მოწყობილია მთავარი შესასვლელი: ხის ორფრთიანი კარი სადა დახვეწილი დეკორით, სვეტებზე აღმართული წინფრათი. მარცხენა ფლიგელის მარჯვენა მონაკვეთში ორ-ორი სარკმელია ჩასმული. ფასადის ეს მონაკვეთი შელესილია, პირველი სართული დანაწევრებულია პილასტრებითა და მათ შორის გაჭრილი სარკმლებით; მეორე სართულის ღიობები თაღოვანია, მათ სათაურებს ქმნის პროფილირებული თაღები საჭექი ქვებით, რომლებიც ეყრდნობა კაპიტელებით დასრულებულ პილასტრებს. 

შენობა დასრულებულია პროფილირებული სარტყელითა და მაღალი ლავგარდნით. რუსთაველის ქუჩის მხარეს ნაგებობა მცირე ზომის სკვერში გამოდის, სადაც განთავსებულია პეტრე ჩაიკოვსკის ძეგლი და აუზი. ამ მხარეს გამომავალი ფასადის მხატვრული გადაწყვეტა მთავარის ანალოგიურია, დასრულებულია ხის მცირე ზომის ფრონტონით. უკანა და მეორე, გვერდის ფასადების მხატვრული გადაწყვეტა ერთმანეთის ანალოგიურია: ორივე ფასადი სადაა, დანაწევრებული კარ-სარკმელთა ღიობებით, რომლეთაც გარს შემოუვლის საფასადო სიბრტყიდან წინ წამოწეული აგურის წყობით შექმნილი საპირეები. 

## რესურსები ინტერნეტში  
* 

კატეგორია:კულტურული მემკვიდრეობის ძეგლები ბორჯომში
კატეგორია:საქართველოს სკოლები
გარღალართეფესი

**გარღალართეფესი** () — ენეოლითის ხანის დასახლება, რომელიც მდებარეობს აზერბაიჯანის აღსთაფის რაიონის სოფელ გირილის მახლობლად.

გარღალარტეფეს გათხრებისას აღმოჩენილი მასალა მიუთითებს ადგილობრივი კულტურის მეზოლითურ-ნეოლითის ხანის ხელოვნებასთან.

გარღალართეფედან აღმოჩენილი იყო მჯდომარე ქალის ელეგანტური თიხის ფიგურა, რომელიც გობუსტანის ერთ-ერთ ფიგურასთან მსგავსებით გამოირჩევა. მკვლევარები აღნიშნავენ, რომ ეს ფიგურა ადასტურებს ადგილობრივი ფესვების სიღრმეს და სიმყარეს „მჯდომარე“ ღვთაების იკონოგრაფიული ტიპის ჩამოყალიბების პროცესში.

გათხრების შედეგად ასევე სასოფლო-სამეურნეო იარაღები დ მარცვლეულის ნაშთები, რაც მიუთითებს დასახლების მოსახლეობის სოფლის მეურნეობაზე დაფუძნებულ ცხოვრებაზე.

## რესურსები ინტერნეტში 
* ЗЕМЛЕДЕЛЬЧЕСКО-СКОТОВОДЧЕСКИЕ ПЛЕМЕНА НА ТЕРРИТОРИИ АЗЕРБАЙДЖАНА В ЭПОХУ ЭНЕОЛИТА

კატეგორია:აზერბაიჯანის არქეოლოგია
ბორჯომის ტყე-პარკი

**ბორჯომის ტყე-პარკი“** — XIX საუკუნის არქიტექტურული ძეგლი საქართველოში, ქალაქ ბორჯომში. მინიჭებული აქვს კულტურული მემკვიდრეობის უძრავი ძეგლის სტატუსი. ატარებს მერაბ კოსტავას სახელს. გაშენებულია 1870-იან წლებში.

ვიწრო გრძელი პარკი მდებარეობს ქალაქის ცენტრში; იწყება მერაბ კოსტავას მოედანთან და ვრცელი მოედნით სრულდება 9 აპრილის ქუჩასთან. პარკი სიგრძივ ღერძზეა გაშლილი; იგი მიუყვება ქუჩის ფორმას და იმეორებს მის მოხაზულობას. ქვაფენილით დაფენილი ქუჩა შუაზე ყოფს პარკს; პარკის ტერიტორიაზე ჩადგმულია სხვადასხვა დროს აშენებული სხვადასხვა დანიშნულების შენობები: წმ. ნიკოლოზის სახელზე ნაკურთხი გუმბათიანი ეკლესია, ახალი კავალერიის სახლი, რკინიგზის სადგური და დროებითი ნაგებობები: საზოგადოებრივი.კვების ობიექტები, ღია სცენა.

## იხილეთ აგრეთვე
*სადგერის პლატოს პარკი
*ბორჯომის ცენტრალური ისტორიული პარკი

## რესურსები ინტერნეტში  
* 

კატეგორია:კულტურული მემკვიდრეობის ძეგლები ბორჯომში
კატეგორია:ბორჯომის მუნიციპალიტეტის ბაღები და პარკები
ბერსიმუელი

**ბერსიმუელი** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების სეგოვიის პროვინციის შემადგენლობაში.  ფართობი — 12 კმ². მოსახლეობა — 22 კაცი (2020 წ.).

## იხილეთ აგრეთვე
* სეგოვიის მუნიციპალიტეტები

## რესურსები ინტერნეტში
* ბერსიმუელის მუნიციპალიტეტის ოფიციალური საიტი

## სქოლიო
კატეგორია:სეგოვიის მუნიციპალიტეტები